《醉春风 醉后放歌》
清代·曹亮武

江楚奔涛恶，燕赵悲歌作。男儿何必以家为？错、错、错。

南北东西，染成霜鬓，半生飘泊。渐觉乡园乐，况是妻孥弱。

壮心伏枥未全销，莫、莫、莫。且共梅花，更邀明月，满斟深酌。

作者简介：江苏宜兴人，字渭公，号南耕。与陈维崧为中表兄弟。以填词擅名于时，词作缠绵婉约。有《南耕草堂诗稿》、《南耕词》、《岁寒词》。